Διεπαφή χρήστη Sweet Home 3D

Βοήθεια Sweet Home 3D

|  |  | Διεπαφή χρήστη Sweet Home 3D

Κάθε παράθυρο Sweet Home 3D επεξεργάζεται τη διακόσμηση του εσωτερικού χώρου μιας οικίας και χωρίζεται σε τέσσερα τμήματα με δυνατότητα αλλαγής του μεγέθους τους, που περιγράφονται ως εξής.

1. | Ο κατάλογος επίπλων. Αυτός ο κατάλογος οργανώνεται σε κατηγορίες και περιέχει όλα τα έπιπλα και αντικείμενα που μπορείτε να προσθέσετε στο σχέδιο της οικίας σας. Μπορείτε να εμφανίζετε τα έπιπλα μιας κατηγορίας κάνοντας κλικ στο τρίγωνο δίπλα από το όνομά της ή κάνοντας διπλό κλικ στην ίδια την κατηγορία.
2. | Η λίστα επίπλων. Αυτή η λίστα περιλαμβάνει τα έπιπλα της οικίας σας, όπου μπορεί να εμφανίζονται το όνομα, το μέγεθος και τα λοιπά χαρακτηριστικά τους. Μπορεί να ταξινομηθεί κάνοντας κλικ στον τίτλο κάθε στήλης ή με το μενού Έπιπλα > Ταξινόμηση κατά, και το σύνολο των εμφανιζόμενων στηλών μπορεί να αλλάξει από το μενού Έπιπλα > Εμφάνιση στήλης.
3. | Το σχέδιο οικίας. Αυτό το τμήμα παρουσιάζει την οικία σας όπως φαίνεται από ψηλά. Σε αυτό το χώρο σχεδιάζετε τους τοίχους και τα δωμάτια της οικίας σας και επεξεργάζεστε τη διάταξη των επίπλων με το ποντικι ή τα βέλη κατεύθυνσης του πληκτρολογίου.
4. | Η προβολή 3D της οικίας. Αυτό το τμήμα εμφανίζει την οικία σας τρισδιάστατη. Μπορείτε να δείτε την οικία σε αυτό το τμήμα είτε από ψηλά είτε ως εικονικός επισκέπτης.

Μπορείτε να εστιάσετε σε κάθε ένα από τα τμήματα αυτά και ορισμένες λειτουργίες που προτείνονται από τα μενού του Sweet Home 3D εξαρτώνται από το τμήμα στο οποίο βρίσκεται η εστίαση, η οποία είναι ευδιάκριτη χάρη στο έγχρωμο ορθογώνιο που περιβάλλει το σχετικό τμήμα. Για να μεταφέρετε την εστίαση από το ένα τμήμα στο άλλο, χρησιμοποιήστε τα πλήκτρα tab και shift + tab ή κάντε κλικ στο τμήμα στο οποίο θέλετε να εστιάσετε. Η γραμμή εργαλείων αυτών των τεσσάρων τμημάτων μπορεί να μετακινηθεί έξω από το παράθυρο ή να τοποθετηθεί σε ένα από τα άλλα τρία όρια του παραθύρου σύροντας και αφήνοντάς την με το ποντίκι.