Σχεδιασμός δωματίων

Βοήθεια Sweet Home 3D > Δημιουργία οικιών, τοίχων και επίπλων

|  |  | Σχεδιασμός δωματίων

Για να σχεδιάσετε δωμάτια πρέπει πρώτα να επιλέξετε Σχέδιο > Δημιουργία δωματίων ή να επιλέξετε το εργαλείο Δημιουργία δωματίων. Εργαλείο Δημιουργία δωματίων Μπορείτε να δημιουργήσετε νέο δωμάτιο ή νέα επιφάνεια στο σχέδιο οικίας χρησιμοποιώντας οποιονδήποτε από τους παρακάτω τρόπους: κάντε κλικ σε κάθε γωνία του δωματίου, στη συνέχεια κάντε διπλό κλικ στο τελευταίο σημείο του ή πατήστε το πλήκτρο Escape αφού προσθέσετε το τελευταίο σημείο, κάντε διπλό κλικ οπουδήποτε στο εσωτερικό υφιστάμενης κλειστής επιφάνειας (δηλ. που περιβάλλεται από τοίχους). Όταν σχεδιάζετε ένα δωμάτιο σημείο προς σημείο και έχετε ενεργοποιημένο τον μαγνητισμό, ένας έγχρωμος οδηγός σημείου θα εμφανιστεί για να σας βοηθήσει να κάνετε κλικ στην κάθε γωνία του δωματίου. Το δωμάτιο που δημιουργείται με διπλό κλικ καλύπτει το χώρο του δαπέδου από τοίχο σε τοίχο περιβάλλοντας το σημείο όπου κάνατε κλικ και περιλαμβάνει επίσης το μισό κατώφλι κάθε πόρτας που τοποθετείται σε αυτούς τους τοίχους. Αυτή η ιδιότητα διασφαλίζει ότι τα δωμάτια συνδέονται μεταξύ τους σωστά στην προβολή 3D όταν οι πόρτες είναι ανοιχτές. Συνεπώς, εκτός και αν θέλετε να δημιουργήσετε ειδική επιφάνεια που να μην εφάπτεται σε τοίχους (όπως μονοπάτια εξωτερικών χώρων), πρέπει πρώτα να σχεδιάσετε τους τοίχους και να προσθέσετε τις πόρτες στην οικία σας προκειμένου να επωφεληθείτε από τη δυνατότητα του λογισμικού να εμφανίζει οδηγούς ευθυγράμμισης και να υπολογίζει δωμάτια συμπεριλαμβανομένου του μισού κατωφλιού κάθε πόρτας. Τα νέα δωμάτια σχεδιάζονται ταυτόχρονα στο σχέδιο και στην προβολή 3D.
Σχεδιασμός δωματίου σημείο προς σημείο
Δημιουργία με διπλό κλικ δωματίου που συμπεριλαμβάνει μισό κατώφλι
Για να τερματίσετε τον σχεδιασμό δωματίων, επιλέξτε Σχέδιο > Επιλογή ή επιλέξτε το εργαλείο Επιλογής (ή κάποιο άλλο εργαλείο). Εργαλείο Επιλογής

• | Τα νέα δωμάτια πρέπει να περιλαμβάνουν τουλάχιστο 3 σημεία για να υφίστανται (τα δωμάτια που δημιουργούνται με ένα κλικ και με διπλό κλικ στη συνέχεια, δεν γίνονται αποδεκτά).
• | Η δημιουργία δωματίων με διπλό κλικ συμπεριλαμβάνει το χώρο των κατωφλιών των πορτών με υψόμετρο που ισούται με 0 μόνο. Μπορείτε να δώσετε μικρό υψόμετρο (1 mm είναι αρκετό) σε πόρτες που δεν θέλετε να ληφθούν υπόψη κατά τον υπολογισμό του δωματίου.
• | Για ευκολότερο σχεδιασμό δωματίων με ακρίβεια, χρησιμοποιήστε γραμμές ευθυγράμμισης και οδηγούς σημείων τομής. Αν πατήσετε το πλήκτρο enter όταν το σχέδιο έχει εστίαση, οι τιμές που εμφανίζονται στη συμβουλή εργαλείου θα καταστούν επεξεργάσιμες επιτρέποντάς σας να εισαγάγετε μέσω του πληκτρολογίου το μήκος και τη γωνία του υφιστάμενου τμήματος (αν δεν έχετε υποδείξει το αρχικό σημείο του δωματίου ακόμη, η συμβουλή εργαλείου θα εμφανίζει τις συντεταγμένες αυτού του σημείου). Χρησιμοποιήστε τα πλήκτρα πάνω και κάτω βέλους ή το πλήκτρο tab για να επεξεργαστείτε κάποια άλλη τιμή και πατήστε εκ νέου το πλήκτρο enter για να επιβεβαιώσετε τις τιμές που εισαγάγατε. Αν θέλετε να χρησιμοποιήσετε ξανά το ποντίκι για να σχεδιάσετε το δωμάτιο, απλά μετακινήστε το πάνω από το σχέδιο.
• | Αν θέλετε να απενεργοποιήστε τον ενεργοποιημένο μαγνητισμό στα σημεία τομής τοίχων και για τις γωνίες των γραμμών που σχεδιάζετε, κρατήστε πατημένο το πλήκτρο Alt ενώ σχεδιάζετε ή απενεργοποιήστε τον μαγνητισμό στον πίνακα προτιμήσεις.
• | Αφού δημιουργηθεί το δωμάτιο, μπορείτε να αλλάξετε τη θέση του, το όνομά του, τα χρώματα και τις υφές του στην προβολή 3D καθώς και το κατά πόσο θέλετε αυτός ο χώρος να εμφανίζεται ή όχι.
• | Η προεπιλεγμένη μονάδα μέτρησης που εμφανίζεται στο δωμάτιο, οι προεπιλεγμένοι χάρακες και το πλέγμα του σχεδίου εξαρτώνται από τη χώρα σας. Μπορείτε να επιλέξετε Εκατοστόμετρο, Μέτρο, Χιλιοστόμετρο ή Ίντσα στον πίνακα προτιμήσεις. Αν η επιλεγμένη μονάδα μέτρησης είναι η Ίντσα, οι χώροι των δωματίων θα εμφανίζονται σε τετραγωνικά πόδια, ενώ σε αντίθετη περίπωση θα εμφανίζονται σε τετραγωνικά μέτρα.
• | Επιλέξτε Σχέδιο > Μεγέθυνση ή Σχέδιο > Σμίκρυνση για να αλλάξετε την κλίμακα του σχεδίου.
• | Χρησιμοποιήστε την προεπιλεγμένη Θέαση από ψηλά για τον σχεδιασμό νέων δωματίων και την προβολή 3D για μια πιο χρήσιμη οπτική γωνία της οικίας σας.
• | Ενόσω είναι επιλεγμένο το εργαλείο Δημιουργία δωματίων, ορισμένα εργαλεία και μενού απενεργοποιούνται. Αν χρειάζεστε τα εν λόγω εργαλεία, επιλέξτε εκ νέου το εργαλείο Επιλογής .