Добавяне на текстове

Sweet Home 3D Помощ - Начало > Създаване на планове, стени, мебелировка

|  |  | Добавяне на текстове

Можете да добавите свободен текст като изберете План > Постави надпис или цъкнете върху бутона Постави надпис от лентата с инструменти. Инструмент Постави надпис За да добавите нов текст, цъкнете неговото място в плана, след което въведете текста в появилото се поле. След като текстът е създаден, можете да го редактирате с двойно цъкване върху него в плана. Можете да промените неговата големина и стил от менюто План > Промени стила на текста или чрез бутоните от лентата с инструменти. За да излезете от режима поставяне на надписи, изберете План > Маркиране или цъкнете върху бутона Маркиране от лентата с инструменти (или върху друг инструмент). Инструмент Маркиране

• | Имената на обектите и на стаите също могат да се изобразяват в плана. Поведението на тези текстове, а също и на текстовете площ на стаите и дължина на оразмеряванията се различава от това на свободните текстове, създадени чрез инструмента Постави надпис, понеже тяхното разположение е свързано с обекта, за който се отнасят. Поради това, за разлика от свободните, тези текстове се местят заедно с обектите им, копират се заедно с тяхното копиране и се изтриват при изтриването на обектите им.
• | Докато инструментът Постави надпис е активен, някои други инструменти и менюта са недостъпни. Ако се нуждаете от тях, изберете отново инструмента Маркиране.